0e913319b41bdda0c2aaa14342229b9b

Hej

Der er denne her dreng som jeg mødte i min idrætsklub. Han siger tit sjove jokes, smiler til mig, glor på mig osv. Her i sidste uge begyndte han så at skrive til mig. Han giver mig komplimenter, griner ad det jeg siger, han kommer med sjove jokes, han fortæller mig nogle personlige ting. Hvis jeg sender et billede af at jeg ligger og hygger med mit kæledyr skriver han: Snyyyd, ville ønske det var mig. (han ville ønske at jeg lå og hyggede med ham)  jeg skrev til ham på et tidspunkt at jeg synes han var sød, og så skrev han tilbage: ’Ja ikke??’  når vi er sammen i idrætsklubben griner ad mine jokes, også når vi er omkring andre.

Han svare sådan okay hurtigt på mine beskeder, kommer lige an på hvad han laver. Vi skriver nærmest hele dagen, altså vi skriver også morgen/formiddag/frokost osv. men vi skriver mest om aftenen. Han har en ret god krop, og sender tit et par billeder af hans overkrop. Er det for at imponere mig eller? Nogle gange har jeg oplevet at han bare var gået i seng uden at skrive godnat til mig (lyder lidt forkælet aha) og det undrer mig lidt. Han følger også sindssygt mange flotte piger på instagram, altså overdrevet mange. Jeg er en ret flot og slank pige og udover det, hørte jeg at der skulle være en anden pige som jeg kender, der også er vild med ham. Jeg ved ikke om hun også skriver med ham, jeg er bange for at han leger med mine følelser og at han bare er en fuckboy..

Kh. den forvirrede pige

 
Total forvirret
===============


ungzone.dk
2019.43

Hej du,

  
Jeg forstår godt, at du er forvirret, for det må være en ubehagelig følelse at have. Desværre kan det være svært at regne ud, om han er en fuckboy, for han lyder jo til at behandle dig pænt og endda som om, at han godt kan lide dig. Har du prøvet at spørge ham, om at han skriver med andre piger eller har et godt øje til nogen? Det er måske et forsøg værd, så du kan høre hvad han har at sige. Umiddelbart synes jeg, at der er nogle få tegn på, at han godt kunne være en såkaldt fuckboy. Eksempelvis svarede han ikke, at han også synes at du er sød, men blot "ja ikke". Det er jo en nem måde hvorpå han stadig kan være charmerende, men ikke tage stilling til og tilkendegive hans følelser. Jeg tror desværre, at det er en problematik, som mange unge kæmper med, og så vidt jeg ved er der ikke nogen måde at regne det ud på. Du må nok bare følge din mavefornemmelse og huske at sige fra, hvis han ikke behandler dig pænt, eller at du opdager, at han ser andre piger. Ellers vil jeg ønske dig held og lykke med det hele, og jeg håber, at du kunne bruge mit svar til en smule.

  
- Benedicte 